آلمانیا باش ناظیری آنگلا مرکل، اوروپا بیرلیگین‌دن آیریلما قراری (Brexit) وئرن اینگیلتره‌یه بیرلیک ایله گله‌جک‌دکی علاقه‌سی نئجه شکیللندیره‌جگینی آیدینلاتماسی اوچون زامان تانییابیله‌جکلرینی سؤیله‌دی.
استونی‌نین پایتختی تا‌لین‌ین رسمی سفرده اولان مرکل، استونی باش ناظیری تاوی رویواس ایله گؤروشمه سیندن سونرا مطبوعاتا آچیقلاما‌لار وئریب.
اوروپا بیرلیگیدن آیریلما قراری آلان اینگیلتره‌نین وضعیتیله علاقه‌دار قیمتلندیرمه‌لرده اولان مرکل، دیگر اوروپا بیرلیگی عضو‌لری‌نین اینگیلتره ایله گله‌جک علاقه‌لری‌نین شکلیله علاقه‌دار فیکیرلرینی شکیللندیره‌بیلمه‌لری اوچون اوّلجه بو اؤلکه‌نین آیریلما پروسه‌سینی رسمن باشلاتماسی لازیم اولدوغونو سؤیله‌دی.
مرکل، اوروپا بیرلیگی-نین ایچین‌دن کئچدیگی سوره‌جی ده "گئرییه قالا‌جاق 27 اوروپا بیرلیگی عضوو آراسیندا یئنی بیر تعادول اینکیشاف ائتدیرمک اوچون بیر-بیریمیزی دینلمه، آنلاما و بیر-بیریمیزدن اؤیرنمه مرحله‌سیندییک." سؤزلریله خاراکتریزه ائتدی.
ایتالیادا میدانا گلن زلز‌له ایله باغلی باش ساغلیغی دیلک‌لرینی ده پایلاشان مرکل، آلمانیانین هر جور کمکه حاضیر اولدوغونو دیله گتیردی.
استونی باش ناظیری رویواس دا آلمانیانین اوروپادا اوینادیغی رولون اهمیتینه دقتی چکه‌رک،
"استونی، اوروپا پروبلم‌لری‌نین حلّینده آلمانیانین قرارلارینی دستکلییر. بیزه آلمانیایا بنزر بیر اوروپا لازیمدیر. اوروپا، آزاد و مرزسیز قالما‌لی." دئدی.
